CELEX: 32020D0680
Language: et
Date: 2020-05-18 00:00:00
Title: Nõukogu otsus (EL) 2020/680, 18. mai 2020, Euroopa Liidu nimel võetava seisukoha kohta ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) alusel loodud teenuste ja investeeringute komitees seoses kohtu ja apellatsioonikohtu liikmete ning vahendajate tegevusjuhendi vastuvõtmisega

25.5.2020   
               
               
                  ET
               
               
                  Euroopa Liidu Teataja
               
               
                  L 161/5
               
            
         NÕUKOGU OTSUS (EL) 2020/680,
         18. mai 2020,
         Euroopa Liidu nimel võetava seisukoha kohta ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) alusel loodud teenuste ja investeeringute komitees seoses kohtu ja apellatsioonikohtu liikmete ning vahendajate tegevusjuhendi vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu otsusega (EL) 2017/37 (1) nähakse ette ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) (2) (edaspidi „leping“) Euroopa Liidu nimel allkirjastamine. Leping allkirjastati 30. oktoobril 2016.
                  
               
                     (2)
                  
                  
                     Nõukogu otsusega (EL) 2017/38 (3) nähakse ette lepingu osade ajutine kohaldamine, sealhulgas teenuste ja investeeringute komitee moodustamine. Lepingut on ajutiselt kohaldatud alates 21. septembrist 2017.
                  
               
                     (3)
                  
                  
                     Lepingu artikli 26.2 lõike 4 kohaselt võib teenuste ja investeeringute komitee teha otsuseid, kui see on lepinguga ette nähtud.
                  
               
                     (4)
                  
                  
                     Lepingu artikli 8.44 lõike 2 kohaselt kavatseb teenuste ja investeeringute komitee võtta vastu otsuse, mis käsitleb vahekohtu ja apellatsioonikohtu liikmete ning vahendajate tegevusjuhendit, mida kohaldatakse lepingu kaheksandast peatükist („Investeeringud“) tulenevates vaidlustes.
                  
               
                     (5)
                  
                  
                     Seetõttu on asjakohane määrata kindlaks liidu nimel võetav seisukoht teenuste ja investeeringute komitees teenuste ja investeeringute komitee otsuse eelnõu põhjal seoses tegevusjuhendiga, et tagada lepingu tõhus rakendamine,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel teenuste ja investeeringute komitees seoses kohtu ja apellatsioonikohtu liikmete ning vahendajate tegevusjuhendi vastuvõtmisega, põhineb teenuste ja investeeringute komitee otsuse eelnõul (4).
         
         
            Artikkel 2
            Käesolev otsus jõustub lepingu jõustumise päeval.
         
         
            Brüssel, 18. mai 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 28. oktoobri 2016. aasta otsus (EL) 2017/37 ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) Euroopa Liidu nimel allkirjastamise kohta (ELT L 11, 14.1.2017, lk 1).
         
            (2)  ELT L 11, 14.1.2017, lk 23.
         
            (3)  Nõukogu 28. oktoobri 2016. aasta otsus (EL) 2017/38 ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) ajutise kohaldamise kohta (ELT L 11, 14.1.2017, lk 1080).
         
            (4)  Vt dokumenti ST 6966/20 veebilehel http://register.consilium.europa.eu.